גאדג'טי מסקר: Xiaomi Mi A1 – אחד ממכשירי שוק הביניים המעניינים ביותר ב-2017
יום שישי, 24 בנובמבר
מבצעי בלאק פריידי 2017 באתרים הסיניים יוצאים לדרך
מבצעי בלאק פריידי 2017 ברשתות המחשוב והמובייל בישראל יוצאים לדרך
הוכרז: OnePlus 5T – שדרוג למכשיר הדגל במחיר 500 דולר
וידאו: פתיחת קופסה לסמארטפון ה-LG V30
Xiaomi Mi A1 (צילום: רונן מנדזיצקי, גאדג'טי)
גאדג’טי מסקר: Xiaomi Mi A1 – אחד ממכשירי שוק הביניים המעניינים ביותר ב-2017
אלי כהן | יום שלישי, 24 באוקטובר 2017, 19:30 | גאדג'טי מסקר, סלולר
מדי שנה, חודשי הסתיו הם בין העמוסים ביותר בכל הנוגע להכרזות על סמארטפונים, כאשר יצרניות רבות מכריזות בתקופות אלו על ספינות הדגל השניות שלהן לשנה הקלנדרית. עם זאת, השנה מצאנו את עצמנו מתעניינים מאוד לא רק באחד ממכשירי הדגל של אותן יצרניות, אלא דווקא בסמארטפון חדש ומעניין במיוחד לשוק הביניים בייצורה של שיאומי, זה ה-Xiaomi Mi A1.
ה-Mi A1 של שיאומי מגיע כסמארטפון החזק ביותר לסדרת Android One מבית גוגל, שמטרתה (לפחות בעבר) הייתה להביא את מערכת ההפעלה הנקייה של גוגל לשווקים מתפתחים. עם זאת, באמצעות ה-Mi A1 משנה גוגל כיוון בשיתוף הפעולה שלה עם היצרניות, ונראה כי מטרתו כעת היא להחליף את סדרת נקסוס הפופולרית שהוחלפה במכשירי סמארטפון עצמאיים למותג Pixel בייצור גוגל.
למעשה, Xiaomi Mi A1 הגיע במהירות שיא לישראל וליותר מ-30 שווקים נוספים בעולם, כאשר זה הושק במדינתנו הקטנטנה פחות מחודש לאחר השקתו הראשונית. אז כיצד משתלבת מערכת ההפעלה הנקייה של גוגל (Stock Android) על גבי מכשיר הפרימיום החדש מבית שיאומי לשוק הביניים והאם זהו סמארטפון אותו כדאי לכם לשקול בפעם הבאה שתרכשו מכשיר חדש? צוות גאדג’טי לקח את ה-Xiaomi Mi A1 לבדיקה מקיפה – ולפניכם מסקנותינו.
Xiaomi Mi A1 (צילום: רונן מנדזיצקי, גאדג’טי)
שיאומי אינה מפיצה את מכשיריה באריזה מהודרת או חגיגית במיוחד – וזה בסדר גמור. בדומה לכל מכשיריה, את ה-Mi A1 תשלפו מאריזת קרטון מינימליסטית למדי, כאשר זו משולבת בתוך מעטפת המציגה על גביה את תמונתו של המכשיר כמו גם לוגו של סדרת Android One המתנוסס בראשה, לצד לוגו שיאומי הכתום והקטנטן. באריזה המשווקת עם המכשיר נמצא:
סמארטפון מסוג Xiaomi Mi A1
כבל טעינה והעברת נתונים מסוג USB Type-C ל-USB-A
שנאי מתח 5V ו-2A עם כניסת USB-A (גודל מלא)
סיכה להוצאת מגירת כרטיס ה-nanoSIM/MicroSD
חוברות הדרכה וכתב אחריות
ה-Mi A1 של שיאומי מגיע בעיצוב העשוי כולו יריעת אלומיניום אחת (Unibody Design) המתעגלת אל מסגרתו, שם היא מתמזגת עם זכוכית מחוסמת מסוג Gorilla Glass 3 בתצורת 2.5D. על גבי המסגרת מתמזגים באופן כמעט מושלם פסי אנטנה עשויים פלסטיק, כאשר מצידה הימני נמצא שלושה כפתורים פיזיים – 2 כפתורים לוויסות הווליום וכפתור נעילה/כיבוי, אשר מספקים פידבק מצויין ומרגישים איכותיים ביותר.
עוד נמצא במסגרת המכשיר שקע 3.5 מ”מ לחיבור אוזניות, מחבר USB Type-C לטעינה והעברת נתונים, נורית IR לשימוש במכשיר כשלט ורמקול מונו יחיד. בגב ה-Mi A1 ניתן להבחין ב-2 אלמנטים עיקריים: מערך צילום ראשי כפול הכולל שני חיישני צילום ופלאש LED, וכן חיישן ביומטרי לזיהוי טביעת האצבע.
במעבר חד לקידמת המכשיר, זכוכית ה-2.5D עליה דנו מוקדם יותר מגנה על מסך LCD בגודל 5.5 אינץ’ וברזולוצייה של Full HD. שוליי המכשיר עבים למדי בחלקו העליון והתחתון, שם מצליחה היצרנית לשלב מצלמת סלפי קדמית ברזולוציית 5 מגה פיקסל, אפרכסת שיחות ושלושה כפתורי ניווט קפסטיביים (בית, חזרה ומקש אפליקציות אחרונות).
מימדי המכשיר, נוכח שילוב המסך הגדול למדי והשוליים העבים, הינם מאסיביים ועומדים על 155.4 מ”מ אורך ו-75.8 מ”מ רוחב, לצד עובי של 7.3 מ”מ ומשקל של 165 גרם. במהלך תקופת השימוש ב-Mi A1 הצטערתי לגלות כי שימוש ביד אחת היה קשה עד בלתי אפשרי, כאשר במקרים רבים, ונוכח מבנה האלומיניום החלקלק, נפל המכשיר מידי ישירות אל הריצפה הנוקשה. לשמחתי, הנפילות השונות שספג המכשיר לא גרמו לו לכל פגם רציני מלבד מספר שריטות.
אף על פי שהיצרנית אינה משלבת באריזת ה-Mi A1 כיסוי, אנו בהחלט היינו ממליצים לרוכשיו לשים את ידיהם על כל כיסוי, זאת על מנת למנוע ככל הניתן את החלקת הסמארטפון מהידיים וכן כדי לצמצם את הנזקים בעת הנפילה. ראוי לציין כי אף על פי שהוא אינו נוח לאחיזה, ה-Xiaomi Mi A1 בהחלט נראה טוב ומספק תחושת פרימיום כבר מהרגע הראשון בו תשימו את ידיכם עליו – זאת חרף מחירו הצנוע למדי.
מסך ה-Xiaomi Mi A1 לא מביא עימו כל בשורה – וזה בסדר גמור, בינתיים. הוא כולל פאנל תצוגה מסוג LCD בגודל 5.5 אינץ’ וברזולוצייה סטנדרטית של Full HD, מה שמביא אותנו לצפיפות פיקסלים של 403ppi. צג זה מספק תוצאות לא פחות מצויינות עבור קטגוריית המחיר המדוברת.
זוויות הצפייה רחבות למדי, רמת הבהירות המקסימלית גבוהה ומאפשרת צפייה במסך המכשיר ללא בעיות מהותיות גם תחת אור השמש הישראלי, והבהירות הנמוכה ביותר מספקת תוצאות לא רעות כלל גם היא. צפייה בסרטים וסדרות הייתה חוויה מהנה, כאשר הצבעים המוצגים על גבי המסך הוצגו ברמת דיוק טובה ועם יחס ניגודיות סביר ביותר, כראוי לצג LCD.
מתחת למכסה המנוע של המכשיר נמצא מפרט סטנדרטי למדי הפונה לשוק הביניים, ולמעשה זהה באופן כמעט מוחלט לדגם הרדמי נוט 4 שסקרנו לפני קצת יותר מחצי שנה. על ביצועי ה-Xiaomi Mi A1 תהא אחראית מערכת השבבים Snapdragon 625 – הכוללת 8 ליבות עיבוד מדגם Cortex-A53 בתדר ליבה מקסימלי בסך 2.0GHz, ובשילוב מאיץ גרפי מסוג Adreno 506. לצד שבב זה נמצא 4GB RAM בשילוב זיכרון אחסון פנימי בסך 64GB וסוללת 3,080mAh אשר על יכולות אפרט בהמשך.
הודות לממשק המשתמש הנקי סיפק ה-Mi A1 את אותה זריזות ויעילות שאנו אוהבים מגרסאות אנדרואיד נטולות ממשקי המשתמש של היצרניות השונות, כאשר מרבית המשימות שהוטלו על המכשיר בוצעו בצורה טובה וסיפקו חוויה רעננה ומהירה.
עם זאת, ה-Xiaomi Mi A1 אינו חף מתקלות, ומפעם לפעם נתקלתי בבאגים ותקיעות כאלו ואחרות לכל אורך הממשק. אפליקציות צד שלישי פופולריות במיוחד כמו וואטסאפ ופייסבוק קרסו בתדירות גבוהה משציפיתי ואפליקציית המצלמה נתקעה בעלייה מפעם לפעם. ניתן להניח כי הבעיות הללו ניתנות לפיתרון באמצעות עדכון גרסה וסביר כי כך יתרחש.
חשוב להדגיש כי במרבית המקרים תפקד המכשיר בצורה טובה למדי. למעשה, גם חווית הגיימינג הייתה טובה, כאשר משחקים כדוגמת אספלט 8 עבדו ללא כל בעיה מהותית. בעת שימוש אינטנסיבי במכשיר חוויתי התחממות קלה בגב המכשיר. נוסף על כך, ראוי לציין כי קורא טביעות האצבע המוטמע בגב המכשיר מבצע עבודתו בצורה לא פחות מנפלאה ומאפשר לפתוח את נעילת הסמארטפון בזריזות ויעילות, עם רמת דיוק גבוהה מאוד.
מערכת הפעלה וממשק משתמש
גולת הכותרת ב-Xiaomi Mi A1 הם מערכת ההפעלה וממשק המשתמש הרצים עליו. הוא מריץ, נכון למועד סיום הסקירה, את גרסת אנדרואיד 7.1.2 נוגט, כאשר על גביה לא מוטמע ממשק המשתמש MIUI של שיאומי, אלא גרסת אנדרואיד נקייה – Stock Android. הסיבה לכך, כאמור, היא העובדה שה-Mi A1 מגיע כחלק מתוכנית גוגל הקרויה בשם Android One.
כל הסמארטפונים המגיעים כחלק מתוכנית זו, שהוכרזה לראשונה ב-2014, מריצים גרסת אנדרואיד נקייה – כאשר החברה מבטיחה לספק עדכונים מהירים ותמיכה בעדכוני אבטחה למערכת ההפעלה למשך שנתיים. בתקופת השימוש שלנו במכשיר לא זכינו לקבל את העדכון לאנדרואיד 8.0 אוראו, אך בשיאומי מבטיחים לשחרר את זה עד לסוף השנה הקלנדרית הנוכחית. בינתיים, קיבלנו את עדכון האבטחה השוטף של החברה לחודש אוקטובר דרך האוויר (OTA).
כראוי למכשיר המריץ גרסה נקייה של אנדרואיד, לא כולל ה-Mi A1 אפליקציות רבות המותקנות מראש, כאשר שיאומי עצמה מריצה על גבי המכשיר אך ורק את אפליקציית הצילום, אפליקציית השלט לשימוש באינפרה-אדום ואפליקציית פידבק. אין כל ספק שתחושת ההקלה בהסרת ממשק המשתמש המותאם של היצרנית מורגשת וה-Mi A1 מספק חווית אנדרואיד נקייה, “בדיוק כפי שהתכוון המשורר”.
במהלך תקופת השימוש במכשיר מצאתי את עצמי נהנה מיכולותיו השונות של הממשק, בראשן זריזות, מהירות ושוב זריזות. ממשק המשתמש של גוגל ידוע במהירותו ובצניעותו בהשוואה לממשקי משתמש אחרים, ובהתאם לכך לא נמצא כאן אפשרויות אופטימזציה מגוונות, חנות ערכות נושא רחבה ועוד. מה שכן נקבל יהיה ממשק ענייני ומהיר, כאשר אם תבחרו לבצע שימוש בשפה האנגלית כשפת המכשיר הראשית, תהא זמינה עבורכם העוזרת הוירטואלית Google Assistant. עם זאת, חשוב לציין כי ממשק המשתמש אינו נקי מבאגים ונתקלתי בתקיעות כאלו ואחרות ובעיות בקישוריות הסלולרית/WiFi שנפתרו רק לאחר ביצוע הפעלה מחדש.
ועם זאת, ישנם מגוון פיצ’רים אותם למדתי לאהוב בממשק MIUI שבהחלט חסרים במכשיר זה. ביניהם נמצא את אפליקציית ניהול המשאבים המוכרת של החברה, המאפשרת לנהל את זיכרון ה-RAM, האחסון וכן את ביצועי המכשיר, תמיכה באפליקציות כפולות, אפשרויות אופטימיזציה שונות ועוד. כך או כך, חוויית המשתמש שמציע ה-Mi A1 אמנם שונה מהותית ממה שהורגלנו לראות בייצור שיאומי, אך היא בהחלט עשויה לקרוץ לכל אותם חובבי ליין מוצרי Nexus שאינם מעוניינים להשקיע ברכישת מכשיר מסדרת Pixel היוקרתית.
באופן דומה למדי לאחיו למחצה של ה-Mi A1, הוא כמובן ה-Redmi Note 4, וכפי שציינו מוקדם יותר – גם כאן מספק צג ה-LCD חוויית צפייה לא רעה כלל. צפייה בסרטים וסדרות בנטפליקס, גיימינג, דפדוף וצפייה בתמונות או קטעי וידאו בגלריית התמונות – היו כולם מהנים ביותר. בכל הנוגע לאודיו, ובדומה לרבים ממכשירי שוק הביניים, כולל המי A1 רמקול מונו בודד בעל עוצמת השמעה גבוהה למדי, אך איכותו ירודה, כאשר הסאונד שמפיק הרמקול, בייחוד בעוצמות גבוהות, הינו מתכתי וחלול.
עם זאת, מדובר במכשיר שעלותו בישראל סובבת 1,300 שקלים – כך שלא ציפינו לחווית מולטימדיה פורצת דרך. נהפוך הוא, ה-Mi A1 מספק חווית מולטימדיה מהנה בהחלט במרבית האלמנטים. גם בכל הנוגע לגלישה, קריאה ועריכת טקסטים וכדומה, מבצע המכשיר עבודה טובה. רכיב אחסון של 64GB עם אפשרות להרחבה ב-128GB נוספים דרך חריץ MicroSD יספיקו לכל משתמש ממוצע מעל ומעבר עבור אחסון תמונות, סרטונים, סרטים ברזולוצייה מלאה, אפליקציות וכל תוכן אישי אחר. בניגוד למגמרה הגוברת בשוק המובייל, המכשיר אינו מוותר בשלב זה על שקע 3.5 מ”מ לחיבור אוזניות או כל אביזרי שמע אחרים.
בשנים האחרונות, מכשירי שוק הביניים של שיאומי ובמקרים רבות גם מכשירי הדגל שלה, סבלנו מבעיה מהותית למדי שהתבטאה ביכולות צילום לקויות. עם דגם ה-Mi 6 שסקרנו לא מכבר זכינו לראות כי המצב השתנה עבור מכשירי הדגל של היצרנית, ועם ה-Xiaomi Mi A1 אנו זוכים לראות כי ישנו שינוי חיובי גם בזירת מכשירי שוק הביניים של הענקית מסין.
המכשיר כולל מערך צילום ראשי כפול, בעל שני חיישנים ברזולוציית 12 מגה פיקסל – החיישן הראשי מגיע עם עדשת צילום רחבה ומפתח צמצם f/2.2, בעוד החיישן הנותר כולל עדשת טלפוטו ומציע מפתח צמצם f/2.6. השניים משולבים לצד פלאש LED כפול בשתי טמפרטורות צבע ומנגנון זיהוי פאזה עבור פוקוס אוטומטי (PDAF).
בצילום תמונות סטילס היו התוצאות מרשימות ביותר, בייחוד בתנאי תאורה טובים או בינוניים. הצילום מתבצע דרך אפליקציית המצלמה של שיאומי המציגה מספר נרחב למדי של פונקציות תוך שמירה על עיצוב מינימליסטי. תוצאות הצילום ממצלמת המכשיר היו טובות מאוד, כאשר חדות התמונות הייתה גבוהה, רמת שמירה על הפרטים גבוהה מאוד והצבעים מדוייקים. למעשה, יכולות הצילום של ה-Xiaomi Mi A1 הן בהחלט מהטובות ביותר שראינו בשוק הביניים.
נוסף על כך, מערך הצילום הראשי ב-Mi A1 מציע למשתמשיו אפשרות לביצוע זום אופטי של עד פי 2 כמו גם אפשרות לצילום באפקט בוקה – המגביר את הפוקוס על האובייקט המצולם ומטשטש את הרקע. צילום באפקט זה, הקרוי גם Portrait Mode, עושה גם הוא עבודה נפלאה, אם כי זמן הצילום מעט ארוך יותר. בכל הנוגע לצילום וידאו, תומך המכשיר בצילום סרטונים ברזולוציית 4K 2160p.
תמונות ממצלמת ה-Xiaomi Mi A1
תוצאות צילום הוידאו היו פחות מרשימות מצילומי הסטילס, אך בהחלט מספקות למכשיר בקטגוריית מחיר זו. מצלמת הסלפי של ה-Mi A1 מגיעה ברזולוציית 5 מגה פיקסל ובתנאי תאורה טובים תספק תוצאות סטנדרטיות ותו לא, כאשר בחשכה לא תוכלו לצלם נוכח העובדה ששיאומי לא מציעה כל פלאש להארת תמונות סלפי המצולמות בלילה, גם לא כזה המבצע שימוש במסך המכשיר עצמו.
מתחת למכסה המנוע של השיאומי מי A1, ובתוך גוף מתכת דקיק בעובי של 7.3 מ”מ, משלבת הענקית הסינית סוללה שאינה ניתנת לשליפה בקיבולת סטנדרטית למדי של 3,080mAh, עם תמיכה בטעינה מהירה דרך מחבר מסוג USB Type-C ובאמצעות שנאי 2A ו-5V.
גם בקטגוריה זו לא פורץ המכשיר גבולות, אבל הוא בהחלט עושה עבודתו נאמנה. בעבודה רציפה ואינטנסיבית, הכוללת שימוש בוואטסאפ, פייסבוק, גלישה באינטרנט וניווט עם אפליקציית Waze, וכאשר שירותי המיקום דולקים באופן קבוע והמסך נמצא בבהירות המקסימלית – הגעתי לשעה 14:00 עם כ-50% מקיבולת הסוללה. כאשר המשכתי בשימוש האינטנסיבי, הגעתי לשעה 20:00 בערב עם אחוזים בודדים בסוללה. בשימוש ממוצע הגעתי עד לשעה 22:00 עם עוד כמה כדורים בקנה ללא כל בעיה.
בשימוש צנוע למדי התוצאות אף טובות עוד יותר, כאשר הצלחתי לגרוף מהמכשיר כיום וחצי של עבודה ממוצעת תחת טעינה אחת. כך או כך, סביר כי סוללת המי A1 תאפשר לכם לעבור את יום העבודה, גם כאשר השימוש במכשיר אינטנסיבי למדי. טעינת ה-Xiaomi Mi A1 באמצעות המטען המהיר שמגיע באריזתו אורכת קצת יותר משעה וחצי עבור טעינה מלאה מ-0 ל-100 אחוזים.
בשורה התחתונה, ה-Xiaomi Mi A1 הוא, ללא כל ספק, אחד ממכשירי שוק הביניים המעניינים ביותר שזכיתי לבחון בשנה האחרונה. מצידו האחד הוא מספק איכות בנייה לא רעה, עיצוב פרימיום עשוי מתכת ומפרט טכני הפונה לשוק הביניים בשילוב עם תג מחיר מפתה ומשתלם במיוחד. מצידו השני, מציע ה-Mi A1 את חווית המשתמש של גוגל “בדיוק כפי שהתכוון המשורר”, ללא ממשק משתמש עצמאי ומבלי יותר מדי אפליקציות מותקנות מראש.
יחד, שני צדדי המטבע המצויינים מעלה הופכים את ה-Mi A1 למכשיר מעניין ומפתה במיוחד. רבים התאכזבו נוכח החלטתה של גוגל להפסיק עם אסטרטגיית התמחור הנמוכה שנקטה עם מכשירי ה-Nexus המיתולוגיים לדורותם, כאשר זו אף שינתה כיוון ב-180 מעלות עם סדרת מכשירי ה-Pixel החדשה המתומחרים לצד סדרת ה-Galaxy S/Galaxy Note של סמסונג ומול מכשירי האייפון של אפל.
עם ה-Xiaomi Mi A1 וככל הנראה מכשירים נוספים למותג Android One שעשויים להפוך לרשמיים בחודשים הקרובים, תוכל גוגל להשלים את הפער אותו יצרה ולקרוץ לכל אותם חובבי ממשק אנדרואיד נקי שמתגעגעים לסדרת הנקסוס ואינם מעוניינים לשלם מחיר גבוה במיוחד עבור דגמי סדרת Pixel.
ה-Xiaomi Mi A1 עוד לא 100% שם, אך אין ספק כי מדובר בהתחלה – ובהתחלה טובה במיוחד. עם מפרט לא רע, ממשק משתמש נקי (Stock Android), יכולות צילום טובות ומחיר בעל יחס עלות מול תועלת גבוה ביותר – כולל המכשיר את כל הכלים שיאפשרו לו להוות אופציה טובה ביותר מול מתחריו מבית סמסונג, LG ואחרות.
מכשיר שוק הביניים מהטובים ב-2017.
לא נוח לאחיזה
מאחר בעדכונים (ביחס לגוגל)
יבואן רשמי: 1,349 שקלים
שוק פתוח: 1,039 שקלים
אנדרואיד וואן
מי A1
סקירות טלפונים
שיאומי מי A1
Xiaomi Mi A1 למפרט המלא
דיווח: Xiaomi Mi7 יגיע עם צג 18:9 בגודל 6.01 אינץ’ ומערך צילום כפול
Xiaomi Redmi Note 5 דולף בתמונה חיה עם מסך 18:9 ושבב Snapdragon 625
Google Pixel 2 מגיע לישראל בייבוא של מובייל ישראל במחיר 4,048 שקלים
ללא ידיעת המשתמשים: מכשירי אנדרואיד שלחו מידע אודות מיקום לגוגל החל מתחילת 2017
החודש שהיה: אלו הסמארטפונים שהושקו בישראל בחודש אוקטובר 2017
עורך מדור סלולר
eli@gadgety.co.il
מהנדס מערכת בחברת מוטורולה סולושנס האחראי על אינטגרציה והובלה של פרוייקטים בשוק הישראלי. יוצא יחידה טכנולוגית בחיל האוויר, כתב ועורך ראשי לשעבר באתרי טכנולוגיה ומולטימדיה.
סלולרי: Apple iPhone 6S | מחשב: Apple Macbook Pro
David Shalom
איך הוא בהשוואה ל- Samsung Galaxy J7 Pro?
מבחינת המפרט והמחיר הם באותה השכונה.
מה שמפריע לו בj7 שלפי שמועות באינטרנט הטעינה לוקחת 2.5 שעות אבל אני לא יודע אם זה נכון
וואלה אכזב אותי
תן לי להפתיע אותך לי יש נוט 3 עם עדיין אנדרואיד 5 ובנתיים חוץ מכמה משחקים שלא מתאימים (שבינינו אין לי שום בעייה עם זה) אני לא רואה שום בעיה שמפריעה
יש משחקים שלא מתאימים? אילו? זה מכשיר סבבה והמערכת די פופולרית בגרסה הזו…
אתה מדבר על זמן הטעינה?
באמת השוואה טובה, אני חושב שאלו ההבדלים:
1. סוללה, הJ7 PRO ייקח, יש לו סוללת 3600 מיליאמפר של סמסונג..לא צריך להוסיף
2. עדכוני מערכת – אני לא חושב שהJ7 יקבל אנדרואיד 9, וגם כשיקבל אוראו זה יהיה באיחור ענק, אולי 9 חודשים מעכשיו. לעומתו בטוח שהA1 יקבל 9 וגם הרבה יותר מהר.
3. מסך – עדיף את הסופר אמולד של סמסונג ללא ספק.
4. ביצועים – אל תצפה ממכשיר שוק בינוני של סמסונג להרבה אחרי חצי שנה – שנה.
נשאר לך להחליט מה אתה מעדיף מבחינת ממשק ואם לא יחסרו לך אפשרויות במידה ותבחר את הA1.
נ.ב. ממליץ לך לחכות לבלאק פריידי אם אתה מתכנן משהו.
Btur Yk
“אנשי כדור ארץ עם טלפונכם מקרטע עושה בעיות או אין זיכרון ורוצים טלפון חדש בזול אז רק A1”
תודה על הסקירה בהחלט נראה מכשיר שווה קנייה למי שלא מוכן לשלם על הפיקסלים הכושלים.
Yaniv Plotnik
הכל טוב ויפה, רק חבל שלא ציינתם שלמכשיר הזה אין שבב NFC, והיות וזה דיל ברייקר בשבילי החלטתי שאני מוותר. ראוי לציין את זה.
רק במכשירי דגל יש
מכשירי Android One לצערי עדיין לא יכולים להחליף נקסוס.
-עדכונים מגיעים באיחור ביחס לנקסוס/פיקסל, ואין אפילו עדכוני בטא.
-החומרה לא באותה רמה. לא שהנקסוס היה הכי טוב, אבל היה לו חומרה טובה בהחלט. המצלמה לדוגמה של ה5X שיש לי מעולה ואני בטוח שזו שכאן לא יותר טובה ממנה.
-בדרך כלל יש כפתורים מחוץ למסך.
אני חושב שאולי, כש Android O תגיע מראש למכשירים, יהיו עדכונים מהירים יותר.
אין שום יתרון בעדכונים מהירים ואת זה אני כותב לך מנקסוס 6p המעודכן לאנדרואיד 8 רק בעיות ואי תאימות לאפליקציות וכמובן באגים
יש יתרונות: אני זוכה לבדוק גרסאות, להתאים אותן לאפליקציות לפני שהגרסה יוצאת לשוק, לתת משוב לגוגל על באגים ועל הצעות לשיפורים.
כמו כן, תיקוני אבטחה ובאגים, וגם פיצרים חדשים, וכמובן שיפור באיך שאפליקציות רצות.
לגבי באגים, בכל גרסה, בכל מערכת הפעלה, לכל מכשיר, תמיד תוכל למצוא באגים. מערכת הפעלה זה דבר מורכב שהמון מפתחים עובדים עליו. יש גם בדיחה של מפתחים, שבאגים זה כמו הידרה. אתה מטפל באחד ויכולים לצוץ עוד שניים במקומו. יש לזה הרבה צורות לבדיחה הזו. הנה אחת:
https://i.imgur.com/HTisMpC.jpg
לגבי אי תאימות, זה די אשמת גוגל. לפעמים בגרסאות חדשות היא משנה דברים יותר מדיי, שעשויים לפגוע באפליקציות קיימות. להגנתה ייאמר שהאפליקציות לא יקרסו אלא יעברו איכשהו את השינויים.
נו באמת אילו לא יתרונות לציבור הרחב.
תיקוני אבטחה אפשר לעשות בנפרד זה לא קשור.
הבאגים שיש בכל גרסה חדשה הינם הרבה יותר משמעותיים
כן יש אפליקציות שממש לא עובדות אתן לך דוגמה: ‫play memories של sony אפליקציה לסינכרון עם מצלמות של סוני אני כמעט שקלתי לחזור לאנדרואיד 7 בגלל זה. תאמין לי שכל הבעיות האלו לא שוות את הפיצ’רים שאני מקבל כמה חודשים לפני כולם
תיקוני אבטחה קיימים בכמה רמות. יש כאלו שאפשר לעדכן בנפרד. יש כאלו שהם חלק מה framework, שאולי כדאי לקרוא להם שיפורי אבטחה.
לגבי סוני, אני לא מכיר את האפליקציה הזו. האם מדובר בזו:
https://play.google.com/store/apps/details?id=jp.co.sony.tablet.PersonalSpace&hl=en
אם כן, האם התיאור שלהם זה הבעיה שאתה מכיר:
“We have confirmed cases which PlayMemories Online’s sign-in screen is not displayed in the following environments.
Android OS version 5 or 6 : [Android System WebView] version 53 or 54
Android OS version 7 or later : [Chrome Browser – Google] version 53 or 54
אם זה זה, אז מדובר ברכיב (המנוע של) הדפדפן. זה דבר שמתעדכן בעצמו בלי קשר למערכת (שזה בעיקר קורה בשביל תיקוני אבטחה בדפדפן).
האפליקציה הזו https://play.google.com/store/apps/details?id=com.sony.playmemories.mobile
אז רשום בתיאור:
“-Operating environment: Android 4.1-7.1
זו אפליקציה שמצלמת בלייב ממצלמות מרוחקות?
מה מיוחד באפליקציה בדיוק? למה היא לא עובדת טוב ב 8 ?
למפתחים היה המון חודשים לבדוק את האפליקציות שלהם בגרסה החדשה, עוד לפני שיצאה.
דיברת עם סוני על זה?
נראה שיש הרבה תלונות על האפליקציה גם בלי קשר לגרסה.
אין לי מושג למה זה לא עובד אבל אתה רואה שסוני יודעים את זה.
חוץ ממה שזה יכול לצלם מרחוק יש לי אפשרות במצלמה שבכל כיבוי הוא מסנכרן לי את התמונות לסמארטפון שם הם עולים מיד לענן וזה מה שחשוב לי.
דבר איתם שיתקנו את הבעיות.
באיזה שלב זה לא עובד טוב? זה קורס? מה בדיוק לא עובד טוב? אולי אני יכול להמליץ לך על מה שאפשר לעשות…
מעניין אותי מה מיוחד פה שדווקא בגרסה הזו זה לא עובד טוב.
בשלב התחברות למצלמה כתוב connecting הרבה זמן עד שההודעה נעלמת או הודעת שגיאה
אין לי מושג אם כך. נסה אולי לגרום לאפליקציה להיות ברשימה של אלו שלא עוברות אופטימיזציה של הסוללה.
היא כבר ברשימה הזאת. לא עזר.
חבל. נסה לדבר איתם. אולי יענו לך.
אני טוען זאת מזמן.
הבעלים של נקסוסים ופיקסלים הם עכברי מעבדה של גוגל.
האמת שבכלל לא רציתי לעדכן. עדכנתי בטעות.
אאל”ט החל מהפיקסלים זה מעדכן ברקע אוטומטי, אפילו לא שואל אותך.
לפחות אצל בעלי הנקסוסים ההחלטה אם לעדכן או לא עדיין נתונה בידיהם.
צביקה שלום
Micro sim נתמך במכשיר?
גאדג’טי מסקר: Apple iPhone X – הסמארטפון המרשים והיקר ביותר של אפל
הדלפה חדשה מציגה את ה-Galaxy S9 במעטה כיסוי; יגיע עם שקע 3.5 מ”מ לאוזניות
בנובמבר